
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 235 

28 Σεπτεμβρίου 2005 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

193. Σύσταση Κοινοτικού Ιδρύματος με την επωνυμία 
«Κοινοτικός Οίκος Ευγηρίας ΘΕΟΔΩΡΟΣ και 


ΔΕΣΠΟΙΝΑ ΚΥΡΙΑΚΙΔΟΥ» στην Κοινότητα Δρο¬ 
σιάς του Νομού Αττικής. 1 

194.Σύσταση Διεύθυνσης Ποιότητας και Αποδοτικό- 
τητας και Γραφείου Διευκόλυνσης Ατόμων με 
Αναπηρίες στο Υπουργείο Απασχόλησης και Κοι¬ 
νωνικής Προστασίας. 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 193 

Σύσταση Κοινοτικού Ιδρύματος με την επωνυμία «Κοινοτι¬ 
κός Οίκος Ευγηρίας ΘΕΟΔΩΡΟΣ και ΔΕΣΠΟΙΝΑ ΚΥΡΙΑ- 
ΚΙΔΟΥ» στην Κοινότητα Δροσιάς του Νομού Αττικής. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. -Τις διατάξεις των άρθρων 190,191 και192παρ. Ιτου 
Δημοτικού και Κοινοτικού Κώδικα (π.δ. 410/1995, Α'231). 

2. - Τις διατάξεις του άρθρου 29Ατου ν. 1558/1985 (Α' 
137) «Κυβέρνηση και Κυβερνητικά Όργανα», το οποίο 
προστέθηκε με το άρθρο 27του ν. 2081/1992 (Α' 154) και 
αντικαταστάθηκε με το άρθρο 1 παρ. 2 περ. α' του ν. 
2469/1997 (Α'38). 

3. -Την υπ’ αριθμ. Υ1/10.3.2004 απόφαση του Πρωθυ¬ 
πουργού « Μεταβολή τίτλων Υπουργείων και καθορισμός 
της σειράς τάξης των Υπουργείων». (Β' 513). 

4. - Την υπ’ αριθμ. ΔΙΔΚ/Φ.1/2/6139/23.3.2004 κοινή 
απόφαση του Πρωθυπουργού και του Υπουργού Εσωτε¬ 
ρικών Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών Δημό¬ 
σιας Διοίκησης και Αποκέντρωσης» (Β' 527). 

5. - Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 519). 


6. -Την υπ’ αριθμ. 27304/17.3.2004 κοινή απόφαση 
του Πρωθυπουργού και του Υπουργού Υγείας και Κοι¬ 
νωνικής Αλληλεγγύης «Ανάθεση αρμοδιοτήτων στους 
Υφυπουργούς Υγείας και Κοινωνικής Αλληλεγγύης 
Αθανάσιο Γιαννόπουλο και Γεώργιο Κωνσταντόπουλο» 
(Β' 517). 

7. - Τις υπ’ αριθμ. 24/2003 και 26/2004 αποφάσεις του 
Κοινοτικού Συμβουλίου Δροσιάς Ανατολικής Αττικής. 

8. - Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο¬ 
γισμού της Κοινότητας Δροσιάς ύψους 13.000 ευρώ για 
το τρέχον έτος και για την οποία έχει εγγράφει ανάλογη 
πίστωση στον προϋπολογισμό του δήμου στον κωδικό 
15.7311.0001. Για τα επόμενα τέσσερα έτη η πίστωση που 
θα εγγράφει στους αντίστοιχους κωδικούς των προϋπο- 
λογισμώντων ετών αυτών είναι κατ' ελάχιστο 13.000 ευρώ 
κατ' έτος. 

9. - Την υπ’ αριθμ. 93/2005 γνωμοδότηση του Συμβουλί¬ 
ου της Επικράτειας, με πρόταση των Υφυπουργών Εσω¬ 
τερικών Δημόσιας Διοίκησης και Αποκέντρωσης, Οικονο¬ 
μίας και Οικονομικών και Υγείας και Κοινωνικής Αλληλεγ¬ 
γύης, αποφασίζουμε: 

Άρθρο 1 

Σύσταση 

Συνιστάται στην Κοινότητα Δροσιάς του Νομού Αττικής 
Κοινοτικό Ίδρυμα μη κερδοσκοπικού χαρακτήρα με το 
όνομα «Κοινοτικός Οίκος Ευγηρίας ΘΕΟΔΩΡΟΣ και 
ΔΕΣΠΟΙΝΑ ΚΥΡΙΑΚΙΔΟΥ» 

Άρθρο 2 

Σκοπός 

Σκοπός του ιδρύματος είναι η περίθαλψη, η ηθική συ¬ 
μπαράσταση, η στέγαση, διατροφή και ψυχαγωγία των 
ηλικιωμένων δημοτών της Κοινότητας Δροσιάς από 60 
ετών και άνω. 

Το ίδρυμα μπορεί να αναπτύσσει προγράμματα κοινω¬ 
νικής φροντίδας κατ’ οίκον. 

Άρθρο 3 
Έδρα 

Έδρα του ιδρύματος είναι η Κοινότητα Δροσιάς της 
Ανατολικής Αττικής 

Άρθρο 4 
Περιουσία 

Περιουσία του Ιδρύματος είναι: 

1. Οικόπεδο εκτάσεως 690 τ.μ., που βρίσκεται στη δια¬ 
σταύρωση των οδών Παπάγου και Λ. Σταμάτας, το οποίο 
αγοράσθηκε μετά από υπόδειξη της δωρήτριας Ελισσά- 
βετ Παπαγιαννοπούλου, η οποία διέθεσε, από το συνολι¬ 
κό ποσό της δωρεάς της (587.000 ΕΥΡΩ), το ποσό των 
440.000 ΕΥΡΩ για το σκοπό αυτό. 

2. Το κτίριο και οι εγκαταστάσεις που θα ανεγερθούν 
με το εναπομένον από την αγορά του οικοπέδου ποσό 
των 147.000 ΕΥΡΩ και τη συνδρομή της Κοινότητας κα¬ 
θώς και ο αναγκαίος εξοπλισμός για την λειτουργία 
του. 

Άρθρο 5 
Πόροι 

Πόροι του Ιδρύματος είναι: 

α. Η ετήσια επιχορήγηση της Κοινότητας Δροσιάς κατά 
ελάχιστο 0,5% επί των τακτικών εσόδων. 

β. Τυχόν επιχορηγήσεις και επιδοτήσεις από την Ευρω¬ 
παϊκή Ένωση, κρατικούς και διεθνείς οργανισμούς ή άλ¬ 
λους φορείς. 

γ. Οι κάθε είδους δωρεές, κληρονομιές, κληροδοσίες, 
καθώς και κάθε άλλου είδους εισφορά που αποσκοπεί 
στην πραγμάτωση των σκοπών του. 

δ. Εισπράξεις από το αντίτιμο πραγμάτων ή υπηρεσιών 
που θα παρέχει το ίδρυμα, 
ε. Πρόσοδοι από την περιουσία του. 
στ. Κάθε άλλη νόμιμη πρόσοδος. 

Άρθρο 6 

Διοίκηση 

1. Το ίδρυμα διοικείται από επταμελές (7μελές) Διοικη¬ 
τικό Συμβούλιο και τριμελή (3μελή) εκτελεστική επιτρο¬ 
πή, σύμφωνα με τις διατάξεις των άρθρων 190 έως 202 
του π.δ. 410/1995. 

2. Το Διοικητικό Συμβούλιο απαρτίζεται από : 
α) τον Πρόεδρο της Κοινότητας, ως Πρόεδρο, 
β) δύο Κοινοτικούς Συμβούλους, 

γ) δύο δημότες με επαγγελματική ή κοινωνική δράση, 
ή ειδικές γνώσεις, σχετικές με τους σκοπούς του ιδρύ¬ 
ματος, 

δ) ένα μέλος, το οποίο ορίζεται από τη δωρήτρια Ελισά¬ 
βετ Παπαγιαννοπούλου και είναι συγγενικό της πρόσωπο, 
εφ’ όρου ζωής με βαθμό συγγένειας Ε' εκ πλαγίου και σε 
περίπτωση θανάτου ο/η απόγονος αυτού. Το μέλος αυτό 
διορίζεται, σύμφωνα με την συστατική πράξη και τις συν¬ 
δυασμένες διατάξειςτων άρθρων 86παρ. 6και99του α.ν. 
2039/1939 και του άρθρου 46, παρ. 21 του ν. 3220/2004, 
με απόφαση του Γ εν. Γ ραμματέα της Περιφέρειας, ύστε¬ 
ρα από γνωμοδότηση του Περιφερειακού Συμβουλίου 
Εθνικών Κληροδοτημάτων. Η ίδια διαδικασία ακολουθεί¬ 
ται και σε περίπτωση αποποίησης, παραίτησης, έκπτω¬ 
σης, ανικανότητας, θανάτου και αντικατάστασης για 
οποιοδήποτε νόμιμο λόγο του μέλους αυτού για πλήρω¬ 
ση της κενής θέσης. 

ε) Έναν εκπρόσωπο των εργαζομένων στο Ίδρυμα, που 
ορίζεται από τη γενική συνέλευση των εργαζομένων. Η 
γενική συνέλευση συγκαλείται από το διοικητικό συμβού¬ 
λιο του συλλόγου των εργαζομένων στο Ίδρυμα σε δεκα¬ 
πέντε ημέρες από τότε που θα πάρει τη σχετική γραπτή 


πρόσκληση του δημάρχου ή του προέδρου της κοινότη¬ 
τας προς το ανωτέρω διοικητικό συμβούλιο. 

στ) Ένα από τα μέλη του Δ.Σ. του Ιδρύματος θα εκλέγε¬ 
ται από το Δ.Σ., ως Αντιπρόεδρος. 

3. Η θητεία των μελών είναι διετής. 

4. Το Ίδρυμα εκπροσωπείται στα δικαστήρια και σε κά¬ 
θε άλλη αρχή από τον Πρόεδρο ή όταν αυτός απουσιάζει 
ή όταν κωλύεται από το νόμιμο αναπληρωτή του. 

Στους Υφυπουργούς Εσωτερικών Δημόσιας Διοίκη¬ 
σης και Αποκέντρωσης, Οικονομίας και Οικονομικών και 
Υγείας και Κοινωνικής Αλληλεγγύης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 20 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΠΕΤΡΟΣ ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 194 

Σύσταση Διεύθυνσης Ποιότητας και Αποδοτικότητας και 
Γραφείου Διευκόλυνσης Ατόμων με Αναπηρίες στο 
Υπουργείο Απασχόλησης και Κοινωνικής Προστα¬ 
σίας. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)Τωνάρθρωνδκαι 12παρ. ΙΟτου ν.3230/2004 (Α'44) 
«Καθιέρωση συστήματος Διοίκησης με στόχους, μέτρη¬ 
ση της αποδοτικότητας και άλλες διατάξεις». 

β) Του άρθρου 20 του ν. 2503/1997 (ΑΊ07) «Διοίκηση, 
οργάνωση, στελέχωση της Περιφέρειας κ.λπ». 

γ) Του άρθρου 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με το 
άρθρο πρώτο του π.δ. 63/2005 (Α'98). 

2. Την υπ’ αριθμ. Υ1/10.3.2004 απόφαση του Πρωθυ¬ 
πουργού «Μεταβολή τίτλων Υπουργείων και καθορισμός 
της σειράς τάξης των Υπουργείων» (Β' 513). 

3. Την υπ’ αριθμ. ΔΙΔΚ/Φ.1/2/6139/2004 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των των Υφυπουργών Εσωτερικών, Δημόσιας Διοίκησης 
και Αποκέντρωσης» (ΦΕΚ527/Β'). 

4. Την υπ’ αριθμ. 14650/ΔΙΟΕ 85 απόφαση του Πρωθυ¬ 
πουργού και Υπουργού Οικονομίας και Οικονομικών «Κα¬ 
θορισμός αρμοδιοτήτων των Υφυπουργών Οικονομίας 
και Οικονομικών» (ΦΕΚ 519/Β/17.3.2004). 

5. Το γεγονός ότι από το παρόν διάταγμα προκαλείται 
ετήσια δαπάνη ποσού δέκα επτά χιλιάδων (17.000,00) ευ¬ 
ρώ Για το τρέχον έτος θα ανέλθει στο ποσό των είκοσι πέ¬ 
ντε χιλιάδων πεντακοσίων (25.500,00) € περίπου και θα 
καλυφθεί από τις πιστώσεις του προϋπολογισμού του 

έτους 2005 (Φορέας 33/110 στους ΚΑΕ : 1711, 1723, 
1713, 0824, 0831, 0843, 0851, 0875, 0871, 1111, 1231, 
1311, 1421,1511, 1512). Τα επόμενα έτη θα γίνει σχετική 
πρόβλεψη. 

6. Την υπ’ αριθμ. 205/2.8.2005 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Απασχόλησης και Κοινωνικής Προστασίας και των Υφυ¬ 
πουργών Οικονομίας και Οικονομικών και Εσωτερικών, Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο 1 

1. Στο Υπουργείο Απασχόλησης και Κοινωνικής Προ¬ 
στασίας συνιστάται Διεύθυνση Ποιότητας και Αποδοτικό- 
τητας, η οποία υπάγεται στην υφιστάμενη Γενική Διεύ¬ 
θυνση Διοικητικής Υποστήριξης, η οποία προβλέπεται 
στο π.δ. 337/1990 (Ά 135), όπως τροποποιήθηκε και ισχύ¬ 
ει. Η συνιστώμενη Διεύθυνση είναι αρμόδια για τη μέτρη¬ 
ση της αποδοτικότητας και αποτελεσματικότητας, την 
εκτίμηση των αποτελεσμάτων και τη διατύπωση συγκε¬ 
κριμένων προτάσεων για την ποιοτική βελτίωση της λει¬ 
τουργίας του Υπουργείου και των Υπηρεσιών που υπάγο¬ 
νται σ’ αυτό. Επίσης είναι αρμόδια για το συντονισμό των 
Τμημάτων που υπάγονται σε αυτή, σε σχέση με την άσκη¬ 
ση των αρμοδιοτήτων τους. 

2. Η ανωτέρω Διεύθυνση συγκροτείται από τα παρακά¬ 
τω Τμήματα: 

Α Τμήμα Ερευνών και Μετρήσεων Αποδοτικότητας, 
στην αρμοδιότητα του οποίου υπάγονται τα θέματα που 
αφορούν: 

α) στην εφαρμογή συστημάτων και μεθόδων μέτρησης 
αποδοτικότητας και αποτελεσματικότητας των μονάδων 
του Υπουργείου και των Υπηρεσιών που υπάγονται σ’ αυ¬ 
τό, σε συνεργασία με τη Διεύθυνση Ποιότητας και Απο¬ 
δοτικότητας του Υπουργείου Εσωτερικών, Δημόσιας Δι¬ 
οίκησης και Αποκέντρωσης, 

β) στη διεξαγωγή ερευνών αποδοτικότητας των ανωτέ¬ 
ρω Υπηρεσιών, 

γ) στον προσδιορισμό, σε συνεργασία με τη Διεύθυνση 
Ποιότητας και Αποδοτικότητας του Υπουργείου Εσωτερι¬ 
κών, Δημόσιας Διοίκησης και Αποκέντρωσης, δεικτών μέ¬ 
τρησης αποδοτικότητας, αποτελεσματικότητας και ποιό¬ 
τητας, και στην προώθηση της κοινής υπουργικής από¬ 
φασης του άρθρου 5 παρ. 4 του ν. 3230/2004, με την 
οποία εξειδικεύονται περαιτέρω οι γενικοί και ορίζονται 
ειδικοί δείκτες, 

δ) στην εφαρμογή πολιτικών για την συγκριτική επίδοση 
των υπηρεσιών των μονάδων του Υπουργείου και των 
Υπηρεσιών που υπάγονται σ’ αυτό, σε συνεργασία με τη 
Διεύθυνση Ποιότητας και Αποδοτικότητας του Υπουργεί¬ 
ου Εσωτερικών, Δημόσιας Διοίκησης και Αποκέντρωσης, 

ε) στη διατύπωση συγκεκριμένων προτάσεων για τη 
βελτίωση της αποδοτικότητας και αποτελεσματικότητας 
της λειτουργίας του Υπουργείου και των Υπηρεσιών που 
υπάγονται σ’ αυτό, ώστε να ανταποκρίνονται πληρέστερα 
στις ανάγκες των πολιτών, 

στ) στην παρακολούθηση και αξιολόγηση της εφαρμο¬ 
γής των πιο πάνω προτάσεων, 

ζ) στην εισήγηση των αναγκαίων μέτρων για την καθιέ¬ 
ρωση συστημάτων διοίκησης ολικής ποιότητας και διαδι¬ 
κασιών αυτοαξιολόγησης (κοινό πλαίσιο αξιολόγησης, 
διαδικασίας πιστοποίησης βάσει 130), 


η) στην σύνταξη εκθέσεων αποτελεσμάτων για τις επι- 
μέρους αξιολογήσεις, 

θ) στην σύνταξη ετήσιας έκθεσης απολογισμού των 
αποτελεσμάτων λειτουργίας του Υπουργείου, η οποία 
υποβάλλεται στον οικείο Υπουργό και συγχρόνως διαβι¬ 
βάζεται στη Διεύθυνση Ποιότητας και Αποδοτικότητας 
του Υπουργείου Εσωτερικών, Δημόσιας Διοίκησης και 
Αποκέντρωσης. 

Β. Τμήμα Τεκμηρίωσης, Καλύτερων Πρακτικών και Δια¬ 
χείρισης Παραπόνων στην αρμοδιότητα του οποίου υπά¬ 
γονται τα θέματα που αφορούν: 

α) στην συλλογή στοιχείων και δεδομένων που αναφέ- 
ρονται στην αποδοτικότητα, αποτελεσματικότητα και 
ποιότητα των μονάδων του Υπουργείου και των Υπηρε¬ 
σιών που υπάγονται σ’ αυτό, στην παρακολούθηση της 
εξέλιξης και επεξεργασίας των ανωτέρω στοιχείων, κα¬ 
θώς και στην προώθηση της ενημέρωσης με κάθε πρό¬ 
σφορο μέσο, 

β) στην συνεργασία με άλλα κέντρα τεκμηρίωσης απο¬ 
δοτικότητας και αποτελεσματικότητας των υπηρεσιών, 
γ) στον εντοπισμό των καλύτερων πρακτικών σε θέματα 
αρμοδιότητας του Υπουργείου σε συνεργασία με τη Δι¬ 
εύθυνση Ποιότητας και Αποδοτικότητας του Υπουργείου 
Εσωτερικών, Δημόσιας Διοίκησης και Αποκέντρωσης, 
δ) στην οργάνωση και λειτουργία ολοκληρωμένου συ¬ 
στήματος διαχείρισης παραπόνων και υποδείξεων, 
ε) στη συλλογή, καταγραφή, επεξεργασία, ανάλυση, 
αξιολόγηση και αξιοποίηση των ανωτέρω υποβαλλόμε¬ 
νων παραπόνων και υποδείξεων, 
στ) στην εισήγηση στις αρμόδιες μονάδες και στις υπο¬ 
δείξεις για την λήψη των αναγκαίων μέτρων, 
ζ) στην συμμετοχή σε διαδικασίες βράβευσης σε συ¬ 
νεργασία με τη Διεύθυνση Ποιότητας και Αποδοτικότη¬ 
τας του Υπουργείου Εσωτερικών, Δημόσιας Διοίκησης 
και Αποκέντρωσης. 

3. Στη Διεύθυνση Ποιότητας και Αποδοτικότητας 
προΐσταται υπάλληλος του κλάδου ΠΕ Διοικητικού - Οι¬ 
κονομικού. Στα Τμήματα : α) Ερευνών και Μετρήσεων 
Αποδοτικότητας και β) Τεκμηρίωσης, Καλύτερων Πρακτι¬ 
κών και Διαχείρισης Παραπόνων, προΐστανται υπάλληλοι 
του κλάδου ΠΕ Διοικητικού - Οικονομικού. 

Αρθρο 2 

1. Στο Υπουργείο Απασχόλησης και Κοινωνικής Προστα¬ 
σίας συνιστάται αυτοτελές Γ ραφείο Διευκόλυνσης Ατόμων 
με Αναπηρίες, το οποίο υπάγεται στη Διεύθυνση Συνθηκών 
Εργασίας, η οποία προβλέπεται στο π.δ. 368/1989 (Α 163), 
όπως τροποποιήθηκε και ισχύει σήμερα. 

2. Το συνιστώμενο αυτοτελές γραφείο είναι αρμόδιο : 
α) για την προώθηση, την παρακολούθηση και τον συ¬ 
ντονισμό των δράσεων για την εξασφάλιση της προσβα- 
σιμότητας και των άλλων διευκολύνσεων για τα Ατομα 
με Αναπηρίες (ΑΜΕΑ) στους χώρους που στεγάζονται οι 
Υπηρεσίες του Υπουργείου, β) για την προώθηση άλλων 
μέτρων που θα βελτιώνουν την ποιότητα των συνθηκών 
διοικητικής εξυπηρέτησης των ΑΜΕΑ, γ) για την παρα¬ 
κολούθηση των εξελίξεων της τεχνολογίας και της νο¬ 
μοθεσίας στα πιο πάνω θέματα και τη μέριμνα για την ει¬ 
σαγωγή και εφαρμογή από τις υπηρεσίες του Υπουργεί¬ 
ου ανάλογων μεθόδων και πρακτικών και δ) για τη 
συνεργασία με το Υπουργείο Εσωτερικών, Δημόσιας Δι- 

οίκησης και Αποκέντρωσης και με άλλους φορείς, με 
σκοπό: 

την ανταλλαγή σχετικών πληροφοριών και στοιχείωντε- 
χνογνωσίας και την αμοιβαία συνδρομή στα πιο πάνω θέ¬ 
ματα, 

την ενημέρωση και ευαισθητοποίηση των υπαλλήλων 
του Υπουργείου και των πολιτών στην κατανόηση των 
αναγκών και των δικαιωμάτων των ατόμων με αναπη¬ 
ρία. 

3. Στο γραφείο Διευκόλυνσης Ατόμων με Αναπηρίες 
προΐσταται υπάλληλος του κλάδου ΠΕ Μηχανικών και, εν 
ελλείψει αυτού του κλάδου ΤΕ Μηχανικών ή ΤΕ Υγείας και 
Πρόνοιας. 


Στον Υπουργό Απασχόλησης και Κοινωνικής Προστα¬ 
σίας αναθέτουμε τη δημοσιότητα και εκτέλεση του παρό¬ 
ντος διατάγματος. 

Αθήνα, 23 Σεπτεμβρίου 2005 

